Aħna, il-mexxejja tal-G7, ningħaqdu biex nestendu l-akbar mogħdrija u l-kondoljanzi tagħna lill-familji tal-vittmi tal-attakk terroristiku brutali f'Manchester fir-Renju Unit. Nikkundannaw bl-aktar mod qawwi t-terroriżmu fil-forom u l-manifestazzjonijiet kollha tiegħu. Il-ġlieda kontra t-terroriżmu u l-estremiżmu vjolenti, li l-atti tagħhom laqtu lill-membri tal-G7, kif ukoll lir-reġjuni kollha tad-dinja, irrispettivament mill-pajjiż, in-nazzjonalità jew it-twemmin, tibqa' prijorità ewlenija għall-G7. Aħna ningħaqdu fl-impenn konġunt tagħna li niżguraw li ċ-ċittadini tagħna jkunu sikuri, u li l-valuri u l-istil ta' ħajja tagħhom jiġu preservati b'mod sħiħ, u ser nieħdu l-aktar azzjoni b'saħħitha possibbli biex insibu, nidentifikaw, inneħħu u nikkastigaw, kif ikun adatt, lit-terroristi u lil dawk kompliċi tal-attivitajiet tagħhom. Id-Dikjarazzjoni tal-G7 f'Taormina dwar il-ġlieda kontra t-terroriżmu u l-estremiżmu vjolenti, 26/05/2017 Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa